Вікісховішча

**Вікісховішча** () — агульнае цэнтралізаванае сховішча для выяў, гукапісаў, відэаролікаў і іншых мультымедыйных файлаў, уключаных у старонкі праектаў Фонду «Вікімедыя», якія можна вольна распаўсюджваць, змяняць і выкарыстаць у любых (у тым ліку камерцыйных) мэтах.

Удзельнікам Вікіпедыі і іншых праектаў Фонду «Вікімедыя» рэкамендуецца загружаць усё вольныя медыя-файлы адразу на ВікіСховішча, каб яны маглі быць карыснымі ў іншых моўных падзелах і праектах Фонду «Вікімедыя».

## Ліцэнзаванне 
Усе файлы, загружаныя на Вікісховішча, — вольныя для распаўсюду ў любой юрысдыкцыі. Файлы не могуць абкладацца абмежаваннямі волі іх выкарыстання. У прыватнасці, у адрозненні ад большасці моўных раздзелаў, не дапушчаюцца файлы, распаўсюджаныя на ўмовах «Добрасумленнага выкарыстання» ().

Пасля запампоўкі файла неабходна дадаць , калі шаблон ліцэнзіі патрабуе дадатковай інфармацыі, то дадаць і яе, дадаць апісанне, напрыклад, што навыяве, дзе сфатаграфавалі і г.д., дадаць спасылку на зыходную выяву, калі яна капіявалася з якога-небудзь сайта.

## Статыстыка і правілы 
Вікісховішча змяшчае (станам на сярэдзіну красавіка 2016 года) болей за 31 мільён файлаў і няспынна папаўняецца. У 2013 годзу штодзённа на Вікісховішча загружалася болей за 10 тысяч медыяфайлаў.

## Супраца 
Вікісховішча супрацоўнічае з музеямі і архівамі, выкладваючы ў вольны доступ і катэгарызуючы матэрыялы, якія яму падаюць. Найболей часта выявамі дзеляцца нямецкія арганізацыі, у чым актыўна ўдзельнічае нямецкае аддзяленне Вікімедыа.

Найболей маштабныя прыклады супрацоўніцтва:
* красавік 2005 — нямецкі сайт Directmedia перадаў 10 малюнкаў супольнасці Вікімедыа;
* верасень 2006 — пачалася загрузка выяў з найбуйнейшага швейцарскага сайта са свабоднымі выявамі — Picswiss;
* вясна 2007 — Pearson Scott Foresman; • снежань 2008 — Федэральны архіў Германіі падаў 80 тысяч выяў;
* сакавік 2009 — бібліятэка выяў Deutsche Fotothek перадала 250 тысяч прац;
* кастрычнік 2009 — Tropenmuseum перадаў 35 тысяч выяў па тэматыцы Інданэзіі;
* чэрвень 2011 — расійскае агенцтва міжнароднай інфармацыі «РИА Новости» пачало падаваць частку сваіх архіўных выяў на ўмовах ліцэнзавання Creative Commons Attribution-ShareAlike 3.0. Адна з першых выяў была загружана на Вікісховішча асабіста прэзідэнтам Расіі Дзмітрыем Мядзведзевым;
* ліпень 2011 — Нацыянальнае кіраванне архіваў і дакументацыі ЗША вылучыла болей 100 тысяч гістарычных фотаздымкаў і дакументаў са сваіх архіваў.

## Устаўка файлаў з Вікісховішча ў артыкулы Вікіпедыі 
Для ўстаўкі файлаў з Вікісховішча ў артыкулы Вікіпедыі выкарыстоўваецца той самы сінтаксіс, як і для ўстаўкі файлаў, што загружаны ў беларускую Вікіпедыю. Напрыклад, каб уставіць загружаную выяву ў артыкул, досыць паказаць спасылку на яго . Алгарытм працы рухавіка пры гэтым такі: калі ёсць мясцовы файл, то ўстаўляецца ў артыкул менавіта ён; калі ў лакальнай базе няма выявы з такім імем, то бярэцца адпаведны файл на Вікісховішчы.

## Галерэя конкурса «Выява года» 

Файл:Aurora borealis over Eielson Air Force Base, Alaska.jpg|Палярнае ззянне над Мядзвежым возерам на базе ВПС ЗША . Аляска, ЗША («Выява года — 2006»)
Файл:Broadway tower edit.jpg|Брадвейская вежа. Котсуалдс, Англія («Выява года — 2007»)
Файл:Biandintz eta zaldiak - modified2.jpg|Коні на гары , Іспанія («Выява года — 2008»)
Файл:Sikh pilgrim at the Golden Temple (Harmandir Sahib) in Amritsar, India.jpg|Сікхскі паломнік каля Хармандзір-Сахіба. Амрытсар, Індыя («Выява года — 2009»)
Файл:Laser Towards Milky Ways Centre.jpg|Тэлескоп Епун свеціць лазерам на Млечны шлях. Чылі («Выява года — 2010»)
Файл:Lake Bondhus Norway 2862.jpg|Краявід возера Бондхус, Нарвегія. На заднім плане бачны ледавік Бондхус (частка ледавіка Фалгефонна). («Выява года — 2011»)
Файл:Pair of Merops apiaster feeding.jpg|Самка залацістай шчуркі (злева) чакае, калі самец прыняце ёй здабычу («Выява года — 2012»)
Файл:Glühwendel brennt durch.jpg|Лампачка з вальфрамавай ніткай, якая гарыць і дыміцца («Выява года — 2013»)
Файл:A butterfly feeding on the tears of a turtle in Ecuador.jpg|Дзвегеліканіды Юліі (*Dryas iulia*) п’юць слезы чарапах у Эквадоры («Выява года — 2014»)
Файл:Pluto-01 Stern 03 Pluto Color TXT.jpg|Фатаграфія Плутона, якую зрабіў зонд NASA «Новыя гарызонты» («Выява года — 2015»)
Файл:Jubilee and Munin, Ravens, Tower of London 2016-04-30.jpg|Джубілі і Мунін, два крумкача з лонданскай каралеўскай крэпасці Таўэр («Выява года — 2016»)
Файл:Perereca-macaco - Phyllomedusa rohdei.jpg|Два самцы Phyllomedusa rohdei супернічаюць на галінцы ў бразільскім атлантычным лесе (штат Баія) («Выява года — 2017»)

## Спасылкі 
* Беларускамоўны партал на Вікісховішчы

Катэгорыя:Праекты Вікімедыі
Катэгорыя:З’явіліся ў 2004 годзе
Катэгорыя:Вікімедыя